દેશના ટેલીકોમ ક્ષેત્રમાં હરણફાળ ભરી રહેલી મુકેશ અંબાણીની કંપની રિલાયંસ જીયો પર વડા પ્રધાનનો ફોટો મંજૂરી વગર લેવાના કારણે 500 રૂપિયાનો દંડ કરવામાં આવી શકે છે. રાષ્ટ્રીય પ્રતિક ચિન્હ અને નામનો ખોટો ઉપયોગને લઇને બનાવામાં આવેલ 1950ના કાનૂન અંતર્ગત આ દંડ લેવામાં આવશે. કેન્દ્રના સૂચના અને પ્રસારણ રાજ્યમંત્રી રાજ્યવર્ધનસિંહ રાઠોડે લેખિતમાં જવાબ આપ્યો છે કે જાહેરાતમાં વડા પ્રધાન નરેન્દ્ર મોદીનો ફોટાનો ઉપયોગ કરવાની પીએમઓ ઓફિસ દ્વારા કોઇપણ પ્રકારની મંજૂરી આપવામાં આવી નહોતી. જો કે આ અંગે રિલાયંસ જિયો આ અંગે કોઇ ટીપ્પણી કરી નથી. જો કે આ મુદ્દે વિપક્ષ સરકારનો વિરોધ કરી રહી છે.